സിറോ മലബാര് സഭാ സിനഡ് തുടങ്ങി , നവീകരിച്ച കുര്ബാനക്രമം സഭാചരിത്രത്തില് സുപ്രധാനം: മേജര് ആര്ച്ച് ബിഷപ് കൊച്ചി : സിറോ മലബാര് സഭയുടെ നവീകരിച്ച കുര്ബാനക്രമത്തിനു പൗരസ്ത്യ തിരുസംഘവും മാര്പാപ്പയും നല്കിയ അംഗീകാരം ചരിത്രസംഭവമാണെന്നു മേജര് ആര്ച്ച് ബിഷപ് കര്ദ്ദിനാള് മാര് ജോര്ജ് ആലഞ്ചേരി. ഇക്കാരണത്താല് സിറോ മലബാര് സഭയുടെ ചരിത്രത്തില് തങ്കലിപികളില് രേഖപ്പെടുത്തുന്ന സിനഡാണ് ആരംഭിക്കുന്നതെന്നും ഇരുപത്തിയൊമ്ബതാമതു സിനഡിന്റെ രണ്ടാം സമ്മേളനത്തിനു പ്രാരംഭം കുറിച്ച് അദ്ദേഹം പറഞ്ഞു. വിശുദ്ധ കുര്ബാന ഏകീകൃത രീതിയില് അര്പ്പിക്കാന് ആവശ്യപ്പെട്ടു ഫ്രാന്സിസ് മാര്പാപ്പ പുറപ്പെടുവിച്ച നിര്ദേശത്തിനു നന്ദിപറയുന്നു. മാര്പാപ്പയുടെ നിര്ദ്ദേശം വിധേയത്വത്തോടെ അനുസരിക്കാന് സഭയ്ക്കു മുഴുവന് കടമയുണ്ട് മേജര് ആര്ച്ച് ബിഷപ് വ്യക്തമാക്കി. ഇന്നലെ വൈകിട്ട് മേജര് ആര്ച്ച് ബിഷപ് തിരിതെളിച്ചു സിനഡ് സമ്മേളനം ആരംഭിച്ചതായി പ്രഖ്യാപിച്ചു. 62 മെത്രാപ്പോലീത്താമാരും മെത്രാന്മാരുമാണ് സിനഡില് പങ്കെടുക്കുന്നത്. തിരുവല്ല അതിരൂപതയുടെ അധ്യക്ഷനായ ആര്ച്ച് ബിഷപ് തോമസ് മാര് കുറിലോസ് പ്രാരംഭ ധ്യാനചിന്തകള് അവതരിപ്പിച്ചു. സിറോ മലബാര് മെത്രാന് സിനഡിലെ അംഗമായിരുന്ന ബിഷപ് പാസ്റ്റര് നീലങ്കാവില് കോവിഡ് മൂലം മരണമടഞ്ഞതിലുള്ള അനുശോചനവും പ്രാര്ഥനയും കര്ദിനാള് പങ്കുവച്ചു. 27നു സിനഡ് സമാപിക്കും. ഓണ്ലൈനായാണ് സിനഡ് സമ്മേളനം.